UDTALELSE FRA KOMMISSIONEN i henhold til EF-traktatens artikel 251, stk. 2, litra c), om Europa-Parlamentets ændringerne til Rådets fælles holdning til forslag til EUROPA-PARLAMENTETS OG RÅDETS DIREKTIV om ændring af direktiv 95/18/EF om udstedelse af licenser til jernbanevirksomheder OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

1. Baggrund

Kommissionen vedtog den 22. juli 1998 et forslag [1] til Rådets direktiv om ændring af direktiv 95/18/EF om udstedelse af licenser til jernbanevirksomheder [2].

[1] KOM(1998) 480 endelig udg. 22.07.1998.

[2] EFT L 143 af 27.6.1995, s. 70.

Formålet med forslaget er at udvide direktivets anvendelsesområde for at skabe lige betingelser for europæiske jernbanevirksomheder.

Europa-Parlamentet godkendte Kommissionens forslag på sit plenarmøde den 15. september 1999.

Det Økonomiske og Sociale Udvalg vedtog sin udtalelse den 26. maj 1999 [3].

[3] EFT C 209 af 22.7.1999, s. 22.

Den 25. november 1999 [4] vedtog Kommissionen et ændret forslag efter Europa-Parlamentets førstebehandling.

[4] KOM(1999) 616 endelig udg. 25.11.1999.

Rådet nåede på sit møde den 9. og 10. december 1999 frem til politisk enighed om forslaget med henblik på vedtagelse af en fælles holdning.

Rådet vedtog på sit møde den 28. marts 2000 den fælles holdning [5], som blev forelagt Europa-Parlamentet under dettes plenarmøde den 13. april 2000.

[5] EFT C 178 af 27.6.2000, s. 23.

Parlamentet godkendte på sit plenarmøde den 5. juli 2000 den fælles holdning med forbehold af et ændringsforslag.

2. Baggrund for Kommissionens forslag

Bemærk: Det forslag, der behandles i denne meddelelse, indgår i den såkaldte "infrastrukturpakke", som består af et forslag [6] til Rådets direktiv om ændring af direktiv 91/440/EØF om udvikling af Fællesskabets jernbaner [7],Rådets direktiv om ændring af direktiv 95/18/EF om udstedelse af licens til jernbanevirksomheder [8] og forslag til Rådets direktiv om tildeling af jernbaneinfrastrukturkapacitet og opkrævning af infrastrukturafgifter samt sikkerhedscertificering.

[6] KOM(1998) 480 endelig udg. 22.07.1998.

[7] Rådets direktiv 91/440/EØF af 29. juli 1991, EFT L237 af 24.08.1991, s.25.

[8] EFT L 143 af 27.6.1995, s. 70.

Kommissionen mener, at det, fordi nogle medlemsstater har udvidet adgangsrettighederne langt ud over kravene i artikel 10 i direktiv 91/440/EØF, er nødvendigt at sikre retfærdig, gennemsigtig og ikke-diskriminerende behandling af alle jernbanevirksomheder, som eventuelt opererer på dette marked, ved at udvide principperne om udstedelse af licens til alle jernbanevirksomheder. Et sådant skridt er også nødvendigt for at opnå et marked med lige betingelser.

Det ændrede direktiv gælder derfor for alle jernbanevirksomheder, så længe de ikke, enten ved udformning af det net, de bruger, eller deres økonomiske mål, er begrænset til rent lokale transportoperationer.

Hvad angår det eneste ændringsforslag, ændringsforslag nr. 24 (artikel 1, stk. 7, som henviser til artikel 12) bemærker Kommissionen, at den kan acceptere dette ændringsforslag, da det er på linje med det generelle formål i artikel 12, som går ud på at minde om at der foreligger mange (nationale) gældende bestemmelser og at det på grund af ændringsforslaget altid er mulighed for at informere Kommissionen om en specifik given situation i en medlemsstat. Det er så Kommissionen der tager stilling til, om den hensigtsmæssige opfølgning af en sådan oplysning fører til en overtrædelsesprocedure eller en anden foranstaltning.

3. Konklusion

Kommissionen kan acceptere ændringerne til den fælles holdning, som blev vedtaget af Europa-Parlamentet på plenarmødet den 5. juli 2000.

Efter EF - traktatens artikel 250, stk. 2, kan Kommissionen godkende ovennævnte forslag.